CELEX: 32004R2147
Language: fi
Date: 2004-12-16 00:00:00
Title: Komission asetus (EY) N:o 2147/2004, annettu 16 päivänä joulukuuta 2004, tiettyjen tavaroiden luokittelusta yhdistettyyn nimikkeistöön

17.12.2004   
            
            
               FI
            
            
               Euroopan unionin virallinen lehti
            
            
               L 370/19
            
         
      KOMISSION ASETUS (EY) N:o 2147/2004,
   annettu 16 päivänä joulukuuta 2004,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2004.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1989/2004 (EUVL L 344, 20.11.2004, s. 5).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna vuoden 2003 liittymissopimuksella.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Seostamattomasta alumiinista valmistettu lanka, jonka alumiinipitoisuus on 99,5 %, läpimitta 9–14 mm ja yksittäisen langan pituus 500–600 m. Tavara on keloina, joiden leveys on noin 1,5 m ja paino 1,5 tonnia.
                              Alumiinikelat ovat osittain vahingoittuneet ja vääntyneet.
                              (Ks. valokuva A) (1)
                              
                           
                        
               
                  7605 11 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 76 ryhmän 1 huomautuksen c kohdan sekä CN-koodien 7605 ja 7605 11 00 nimiketekstin mukaan.
                  Tuote ei kuulu HS-nimikkeeseen 7602, sillä se ei täytä XV jakson 8 huomautuksen a kohdan vaatimuksia.
                  Alumiinilankakelojen vahingoittumisen ja vääntymisen määrä ei muuta tuotteen luonnetta alumiinilankana, sillä suuri osa kelojen langasta vastaa yhä 76 ryhmän 1 huomautuksen c kohdan määritelmää.
               
            
                  
                              2.
                           
                           
                              Seostamattomasta alumiinista valmistettu lanka, jonka alumiinipitoisuus on 99,5 %, läpimitta 9–14 mm ja yksittäisen langan pituus 500–600 m. Tavara on keloina, joiden leveys on noin 1,5 m ja paino 1,5 tonnia.
                              Alumiinilankakelat ovat jo osittain vahingoittuneet ja vääntyneet, ennen kuin niitä on leikattu kelan molemmista päistä hydraulisilla nivelleikkureilla.
                              Tuote koostuu suuresta määrästä alumiinilankaa.
                              (Ks. valokuva B) (1)
                              
                           
                        
               
                  7605 11 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 76 ryhmän 1 huomautuksen c kohdan sekä CN-koodien 7605 ja 7605 11 00 nimiketekstin mukaan.
                  XV jakson 8 huomautuksen a kohta ei ole sovellettavissa, koska alumiinilankakelat eivät ole ”selvästi” käyttöön soveltumattomia alumiinilankoina, ja näin ollen luokittelu HS-nimikkeeseen 7602 ei ole mahdollista.
                  Koska suurin osa kelojen langasta vastaa yhä 76 ryhmän 1 huomatuksen c kohdan lankaa koskevaa määritelmää, tuotteet luokitellaan CN-koodiin 7605 11 00.
               
            
                  
                              3.
                           
                           
                              42 tuuman plasmanäyttö, jonka kuvaruudun kuvasuhde on 16:9 ja tarkkuus 852 × 480 kuvapistettä.
                              Tuote koostuu alumiinikehyksestä, jossa on plasmasolukerros kahden lasialustan välissä sekä osoite- ja ohjauselektrodeista.
                              Tuote on varustettu nauhakaapeleilla, mutta ei sisällä mitään muita elektronisia komponentteja (kuten teholähdettä tai ohjaimia), tai liitäntöjä muihin laitteisiin.
                              Tuote on tarkoitettu käytettäväksi komponenttina videomonitorien valmistuksessa.
                              (Ks. valokuva C) (1)
                              
                           
                        
               
                  8529 90 81
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b-kohdan sekä CN-koodien 8529, 8529 90 ja 8529 90 81 nimiketekstien mukaan.
                  Tuotetta ei voida luokitella yhdistetyn nimikkeistön 2 yleisen tulkintasäännön a-kohdan perusteella viimeistelemättömäksi tuotteeksi, koska tuote on varustettu vain nauhakaapeleilla.
                  Tuotetta ei voida luokitella nimikkeeseen 8473 automaattisen tietojenkäsittelykoneen näyttöyksikön osana eikä nimikkeeseen 8531 ilmaisintaulun osana, koska tuote ei sovellu käytettäväksi yksinomaan tai pääasiassa nimikkeeseen 8471 kuuluvan tietojenkäsittelykoneen kanssa eikä käytettäväksi nimikkeeseen 8531 kuuluvan ilmaisintaulun kanssa.
                  Tuote on kokonsa ja ominaisuuksiensa vuoksi luokiteltava nimikkeeseen 8529, koska se on nimikkeeseen 8528 kuuluvan videomonitorin osa.
               
            
                  
                              4.
                           
                           
                              Värinäytöllä varustettu 42 tuuman plasmamonitori, jonka kuvaruudun kuvasuhde on 16:9 ja tarkkuus 1 024 × 768 kuvapistettä.
                              Laite on varustettu piirikortilla, jossa on seuraavat liitännät:
                              
                                          —
                                       
                                       
                                          RGB-tuloliitäntä,
                                       
                                    
                                          —
                                       
                                       
                                          sarjamuotoinen RS-232 C-liitäntä,
                                       
                                    
                                          —
                                       
                                       
                                          audiotuloliitäntä,
                                       
                                    
                                          —
                                       
                                       
                                          paikka lisäkorttiliitäntää varten.
                                       
                                    Lisäkorttiliitäntäpaikan ansiosta laitteessa voidaan käyttää useita vaihtoehtoisia liitäntäkortteja, jotka käsittelevät monia erityyppisiä tulosignaaleja kuten komposiittivideosignaaleja, S-video- ja yhdistettyjä videosignaaleja.
                           
                        
               
                  8528 21 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 8528 ja 8528 21 ja 8528 21 90 nimiketekstien mukaan.
                  Monitoria ei voida luokitella nimikkeeseen 8471, koska sitä ei käytetä yksinomaan tai pääasiassa automaattisessa tietojenkäsittelyjärjestelmässä (ks. ryhmän 84 5 B -huomautuksen a-kohta ja harmonoidun järjestelmän selitykset, nimike 8471, I.D-kohta).
                  Tuotetta ei voida luokitella nimikkeeseen 8531, koska sen tehtävä ei ole tuottaa visuaalisia merkkejä merkinantotarkoitukseen (ks. harmonoidun järjestelmän selitykset, nimike 8531, D-kohta).
                  Tuote on nimikkeeseen 8528 kuuluva videomonitori, koska sen tehtävä on toistaa kuvaruudulle usean tyyppisiä videosignaaleja.
               
            
                  
                              5.
                           
                           
                              Uusi nelipyöräinen ajoneuvo, jossa on 954 cm3:n puristussytytteinen mäntämoottori ja jonka kokonaispaino on noin 1 800 kg (omapaino 720 kg ja kantavuus 1 080 kg) ja pituus noin 2,9 m ja leveys noin 1,6 m.
                              Ajoneuvossa on kaksi istuinta, joista toinen on kuljettajan istuin.
                              Istuinten takana on tila, jonka pituus on noin 1,2 m ja leveys noin 1,4 m. Se on varustettu kippihydrauliikalla. Tila on tarkoitettu kuormalaatikon, mekaanisten laitteiden tai vastaavien varusteiden asentamiseen.
                              Tila, jossa on istuimet, on pienempi kuin niiden takana oleva tila.
                              Ajoneuvo ei ole varustettu kuormalaatikolla tai muulla lisävarusteella tullille esitettäessä.
                              (Ks. valokuva D) (1)
                              
                           
                        
               
                  8704 21 91
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten sekä CN-koodien 8704, 8704 21 ja 8704 21 91 nimiketekstien mukaisesti.
                  Ajoneuvoa ei ole alunperin tarkoitettu toisen ajoneuvon, laitteiden tai kuorman vetämiseen tai työntämiseen eikä se siksi täytä 87 ryhmän 2 huomautuksen edellytyksiä.
                  Sitä ei ole tarkoitettu pääasiassa henkilökuljetukseen.
                  Se ei ole dumpperi (ks. harmonoidun järjestelmän selitykset, alanimike 8704 10).
                  Rakenteensa vuoksi (esim. kippihydrauliikka) ajoneuvo on tarkoitettu pääasiassa tavaroiden kuljetukseen.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
                  D)
               
               
                  
                     
               
            
         (1)  Valokuvat ovat ainoastaan ohjeellisia.